

**RADVILIŠKIO RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL VEIKLOS VYKDYMO RADVILIŠKIO RAJONO SAVIVALDYBĖS ŠVIETIMO ĮSTAIGŲ IKIMOKYKLINIO UGDYMO GRUPĖSE VASAROS LAIKOTARPIU**

2020 m. gegužės 28 d. Nr. A-740 (8.2)

Radviliškis

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos švietimo įstatymo 58 straipsnio 2 dalies 2 punktu, atsižvelgdama į sumažėjusį vaikų, vasaros laikotarpiu lankančių ikimokyklinio ugdymo grupes, skaičių, žmogiškuosius ir finansinius švietimo įstaigų išteklius, švietimo įstaigose planuojamus remonto darbus bei siekdama ekonomiškai naudoti biudžeto lėšas:

1. Tvirtinu Radviliškio rajono savivaldybės švietimo įstaigų, vasaros laikotarpiu vykdančių veiklą ikimokyklinio ugdymo grupėse, darbo grafiką (pridedama).
2. Įsakau:
	1. Radviliškio rajono savivaldybės švietimo įstaigoms vasaros laikotarpiu ikimokyklinio ugdymo grupėse veiklą vykdyti vadovaujantis Radviliškio rajono savivaldybės švietimo įstaigų, vasaros laikotarpiu vykdančių veiklą ikimokyklinio ugdymo grupėse, darbo grafiku;
	2. nevykdyti veiklos ikimokyklinio ugdymo grupėse:
		1. nuo 2020 m. birželio 1 d. iki 2020 m. rugpjūčio 31 d.:
			1. Radviliškio r. Alksniupių pagrindinei mokyklai;
			2. Radviliškio r. Baisogalos mokyklai-darželiui Pakiršinio ikimokyklinio ir pradinio ugdymo skyriuje;
			3. Radviliškio r. Baisogalos mokyklai-darželiui Skėmių pradinio ugdymo skyriuje;
			4. Radviliškio r. Pakalniškių pagrindinei mokyklai;
			5. Radviliškio r. Pociūnėlių pagrindinei mokyklai.
		2. nuo 2020 m. birželio 5 d. iki 2020 m. rugpjūčio 31 d. – Radviliškio Vinco Kudirkos progimnazijai Aukštelkų ikimokyklinio ir pradinio ugdymo skyriuje.
		3. nuo 2020 m. birželio 8 d. iki 2020 m. rugpjūčio 31 d. – Radviliškio r. Šiaulėnų Marcelino Šikšnio gimnazijai.
		4. nuo 2020 m. birželio 22 d. iki 2020 m. rugpjūčio 31 d. – Radviliškio r. Sidabravo gimnazijai.
		5. nuo 2020 m. liepos 1 d. iki 2020 m. rugpjūčio 31 d.:
			1. Radviliškio r. Grinkiškio Jono Poderio gimnazijai Pašušvio **ikimokyklinio ir pradinio ugdymo** skyriuje;
			2. Radviliškio r. Palonų daugiafunkciam centrui.
	3. formuojant vasaros laikotarpiu veiksiančias ikimokyklinio ugdymo grupes pirmenybę teikti:
		1. vaikams, kurių abu tėvai (globėjai) arba vienas tėvas (globėjas), jei vaiką augina vienas iš tėvų (globėjų), vasaros laikotarpiu, kuriuo pageidauja vaiką vesti į grupę, neatostogauja, nes privalo dirbti, ir pateikia tai įrodančias darbdavių(-io) (įskaitant savarankiškai dirbančius asmenis) pažymas(-ą);
		2. vaikams, augantiems šeimose, kurioms teikiama socialinių įgūdžių ugdymo ir palaikymo paslauga dėl šeimoje patiriamų socialinės rizikos veiksnių, ir tėvai (globėjai) pateikia tai patvirtinančią Radviliškio parapijos bendruomenės socialinių paslaugų centro pažymą.
	4. sudaryti lygias galimybes ikimokyklinio ugdymo grupes lankyti tiems vaikams, kurie šiais mokslo metais baigė ikimokyklinio ugdymo programą, sudarant laikinąsias sutartis.
	5. esant laisvų vietų, sudaryti galimybes Radviliškio lopšelių-darželių „Eglutė“, „Kregždutė“, „Žvaigždutė“, Radviliškio r. Baisogalos mokyklos-darželio, Radviliškio r. Šeduvos lopšelio-darželio, Radviliškio r. Kutiškių daugiafunkcio centro ikimokyklinio ugdymo grupes lankyti tiems vaikams, kurių lankomos švietimo įstaigos atitinkamu vasaros laikotarpiu ikimokyklinio ugdymo grupėse veiklos nevykdo.
3. Įpareigoju:
	1. Radviliškio rajono savivaldybės švietimo įstaigų direktorius:
		1. informuoti bendruomenės narius, vaikų tėvus apie švietimo įstaigos ikimokyklinio ugdymo grupių(-ės) veiklą vasaros laikotarpiu ir šį įsakymą paskelbti švietimo įstaigų interneto svetainėse;
		2. tarpininkauti sprendžiant laikiną švietimo įstaigos vaikų priėmimą į kitą vasaros laikotarpiu veikiančią švietimo įstaigą ir operatyviai spręsti klausimus, susijusius su vaikų nukreipimu į jas;
		3. užtikrinti, kad švietimo įstaiga būtų tinkamai paruošta ikimokyklinio ugdymo programos vykdymui nuo 2020 m. rugsėjo 1 d.
	2. Radviliškio lopšelių-darželių „Eglutė“, „Kregždutė“, „Žvaigždutė“, Radviliškio r. Baisogalos mokyklos-darželio, Radviliškio r. Šeduvos lopšelio-darželio, Radviliškio r. Kutiškių daugiafunkcio centro direktorius vasaros laikotarpiu, esant laisvų vietų, į įstaigą laikinai priimti kitas švietimo įstaigas, atitinkamu vasaros laikotarpiu nevykdančias veiklos ikimokyklinio ugdymo grupėse, lankiusius vaikus, sudarant laikinąsias sutartis.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorė Jolanta Margaitienė

Judita Steponavičienė, tel. 8 422 69 092, el. p. judita.steponaviciene@radviliskis.lt

|  |
| --- |
| PATVIRTINTARadviliškio rajono savivaldybės administracijos direktoriaus2020 m. gegužės d. įsakymu Nr.  |

**RADVILIŠKIO RAJONO SAVIVALDYBĖS ŠVIETIMO ĮSTAIGŲ, VASAROS LAIKOTARPIU VYKDANČIŲ VEIKLĄ IKIMOKYKLINIO UGDYMO GRUPĖSE, DARBO GRAFIKAS**

|  |  |  |
| --- | --- | --- |
| **Eil. Nr.** | **Įstaigos pavadinimas** | **Vykdančių veiklą ikimokyklinio ugdymo grupių skaičius** |
| **Birželis** | **Liepa** | **Rugpjūtis** |
| **1–4 d.** | **1–5****d.** | **1–22 d.** | **1–30 d.** | **1–31 d.** | **3–21 d.** | **3–28 d.** | **3–31 d.** | **17–31 d.** |
| 1. | Radviliškio lopšelis-darželis „Eglutė“ |  |  |  | 6 | 6 |  |  | 6 |  |
| 2. | Radviliškio lopšelis-darželis „Kregždutė“ |  |  |  | 4 | 4 |  |  | 3 |  |
| 3. | Radviliškio lopšelis-darželis „Žvaigždutė“ |  |  |  | 12 | 6 | 4 |  |  | 1 |
| 4. | Radviliškio r. Šeduvos lopšelis-darželis |  |  |  | 4 | 4 |  |  | 4 |  |
| 5. | Radviliškio r. Palonų daugiafunkcis centras |  |  |  | 1 |  |  |  |  |  |
| 6. | Radviliškio r. Kutiškių daugiafunkcis centras |  |  |  | 2 | 1 |  | 1 |  |  |
| 7. | Radviliškio r. Baisogalos mokykla-darželis |  |  |  | 3 | 2 |  |  | 1 |  |
| 8. | Radviliškio Vinco Kudirkos progimnazijos Aukštelkų **ikimokyklinio ir pradinio ugdymo skyrius** | 1 |  |  |  |  |  |  |  |  |
| 9. | Radviliškio r. Grinkiškio Jono Poderio gimnazijos Pašušvio **ikimokyklinio ir pradinio ugdymo** skyrius |  |  |  | 1 |  |  |  |  |  |
| 10. | Radviliškio r. Sidabravo gimnazija  |  |  | 1 |  |  |  |  |  |  |
| 11. | Radviliškio r. Šiaulėnų Marcelino Šikšnio gimnazija |  | 1 |  |  |  |  |  |  |  |